turjo4nis/wikipedia-bn-dump-20250701 huggingface dataset:
দ্য ফ্রেঞ্চ কানেকশন (চলচ্চিত্র)

দ্য ফ্রেঞ্চ কানেকশন ১৯৭১ সালে নির্মিত একটি মার্কিন অ্যাকশন-থ্রিলার চলচ্চিত্র।  পরিচালনা করেন উইলিয়াম ফ্রিড্‌কিন। মাদক পাচারকারীদের বিরুদ্ধে নিউ ইয়র্ক পুলিশ বিভাগের দুই অফিসারের তত্পরতাকে ঘিরে এর কাহিনী রচিত। মূল ভূমিকায় অভিনয় করেন জীন হ্যাকম্যান ও রয় শাইডার। দ্য ফ্রেঞ্চ কানেকশন ১৯৭১ সালে শ্রেষ্ঠ চলচ্চিত্রের জন্যে অস্কার পুরস্কার জয় করে।

তথ্যসূত্র 

মার্কিন চলচ্চিত্র
১৯৭১-এর চলচ্চিত্র
ইংরেজি ভাষার চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
এদ্‌গার পুরস্কার বিজয়ী
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন অপরাধ থ্রিলার চলচ্চিত্র
মার্কিন পুলিশ গোয়েন্দা চলচ্চিত্র
ব্রুকলিনের পটভূমিতে চলচ্চিত্র
সত্য ঘটনা অবলম্বনে অ্যাকশন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন মারপিটধর্মী রোমাঞ্চকর চলচ্চিত্র
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
ফ্রান্সে ধারণকৃত চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
মার্কিন নব্য-নোয়ার চলচ্চিত্র
১৯৭০-এর দশকের ইংরেজি ভাষার চলচ্চিত্র
১৯৭০-এর দশকের মার্কিন চলচ্চিত্র
মুক্তির গান

মুক্তির গান তারেক মাসুদ ও ক্যাথরিন মাসুদ পরিচালিত বাংলাদেশের মুক্তিযুদ্ধভিত্তিক একটি প্রামাণ্যচিত্র। এটি মুক্তি পায় ১৯৯৫ সালে। এই প্রামাণ্যচিত্র জাতীয় ও আন্তর্জাতিক পর্যায়ে পুরস্কৃত ও প্রশংসিত হয়।

নির্মাণ-নেপথ্য
মার্কিন চলচ্চিত্র নির্মাতা লিয়ার লেভিন ১৯৭১ সালে বাংলাদেশের মুক্তিযুদ্ধের উপর একটি ডকুমেন্টারি নির্মাণের অভিপ্রায়ে এদেশের একদল সাংস্কৃতিক কর্মীর সঙ্গ নেন। বাংলাদেশ মুক্তি সংগ্রামী শিল্পী সংস্থা নামের দলের এই সদস্যরা বিভিন্ন জায়গায় ঘুরে ঘুরে মুক্তিযোদ্ধা ও শরণার্থীদের দেশাত্মবোধক ও সংগ্রামী গান শুনিয়ে উজ্জীবিত করতেন। এই শিল্পীদের সাথে থেকে লেভিন প্রায় ২০ ঘণ্টার ফুটেজ সংগ্রহ করেন। যুদ্ধের শেষ দিকে তিনি যুক্তরাষ্ট্রে ফিরে যান। আর্থিক পৃষ্ঠপোষকতার অভাবে তিনি ডকুমেন্টারি তৈরি করতে পারেননি।

দীর্ঘ দুই দশক পর ১৯৯০ সালে তারেক ও ক্যাথরিন মাসুদ নিউইয়র্কে লেভিনের কাছ থেকে এই ফুটেজ সংগ্রহ করেন। এ থেকে একটি পূর্ণাঙ্গ চলচ্চিত্র নির্মাণের জন্য তারা আরো বিভিন্ন উৎস থেকে মুক্তিযুদ্ধের নানা সংরক্ষিত উপাদান সংগ্রহ করেন, বিশ বছর আগের সেই শিল্পীদের সাথে যোগাযোগ করেন। লেভিনের কাছ থেকে প্রাপ্ত ফুটেজের সাথে সংগৃহীত অন্যান্য উপাদান যোগ করে ছবিটি নির্মিত হয়।

সঙ্গীত
বাংলাদেশের বিভিন্ন শিল্পী মুক্তির গানে কণ্ঠ দিয়েছেন। গানে কণ্ঠ দিয়েছেন বিপুল ভট্টাচার্য, দেবব্রত চৌধুরী, দুলাল চন্দ্র শীল, নায়লা খান, লতা চৌধুরী, লুবনা মরিয়ম, মাহমুদুর রহমান বেণু, শাহীন সামাদ, শারমিন মুরশিদ, স্বপন চৌধুরী, এবং তারিক আলী। ছবিতে ব্রিগেডিয়ার জেনারেল (অব.) গিয়াসউদ্দিন চৌধুরী, আমিনুল হক চৌধুরী এবং নাম না জানা অনেক মুক্তিযোদ্ধারা অংশগ্রহণ করেন।

সম্মাননা
দক্ষিণ এশিয়া চলচ্চিত্র পুরস্কার
 বিজয়ী: বিশেষ উল্লেখ পুরস্কার - তারেক মাসুদ ও ক্যাথরিন মাসুদ

জাতীয় চলচ্চিত্র পুরস্কার, ১৯৯৫ (বাংলাদেশ)

 বিজয়ী: শ্রেষ্ঠ স্বল্পদৈর্ঘ্য চলচ্চিত্র - তারেক মাসুদ ও ক্যাথরিন মাসুদ

তথ্যসূত্র

বহিঃসংযোগ 
 
 

বাংলা ভাষার চলচ্চিত্র
বাংলাদেশী প্রামাণ্য চলচ্চিত্র
১৯৯৫-এর চলচ্চিত্র
তারেক মাসুদ পরিচালিত চলচ্চিত্র
ক্যাথরিন মাসুদ পরিচালিত চলচ্চিত্র
বাংলাদেশের স্বাধীনতা যুদ্ধের চলচ্চিত্র
ক্যাথরিন মাসুদ প্রযোজিত চলচ্চিত্র
শ্রেষ্ঠ স্বল্পদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৯০-এর দশকের প্রামাণ্য চলচ্চিত্র
১৯৯০-এর দশকের বাংলা ভাষার চলচ্চিত্র
বাংলাদেশের স্বাধীনতা যুদ্ধের গান
বাংলা ভাষার বাংলাদেশী চলচ্চিত্র
বাংলাদেশে ধারণকৃত চলচ্চিত্র
মারিও কেম্পেস

মারিও কেম্পেস (জন্ম জুলাই ১৫, ১৯৫৪) একজন আর্জেন্টিনীয় ফুটবলার। তিনি আর্জেন্টিনার পক্ষে স্ট্রাইকার হিসেবে খেলে ৪৩ ম্যাচে ২০টি গোল করেন। তিনটি বিশ্বকাপ ফুটবল প্রতিযোগিতায় (১৯৭৪, ১৯৭৮ এবং ১৯৮২) তিনি অংশ নেন। তিনি ১৯৭৮ বিশ্বকাপ ফুটবলের সর্বোচ্চ গোলদাতা ছিলেন। ওই বিশ্বকাপে আর্জেন্টিনাকে চ্যাম্পিয়ন করার পেছনে তার ছিল মুখ্য অবদান।

বহিঃসংযোগ

১৯৫৪-এ জন্ম
আর্জেন্টিনীয় ফুটবলার
এরকুলেস ফুটবল ক্লাবের খেলোয়াড়
ভালেনসিয়া ফুটবল ক্লাবের খেলোয়াড়
পিচিচি ট্রফি বিজয়ী
লা লিগার খেলোয়াড়
কোর্দোবা প্রদেশের (আর্জেন্টিনা) ক্রীড়াবিদ
আর্জেন্টিনীয় প্রবাসী ফুটবলার
১৯৭৫ কোপা আমেরিকার খেলোয়াড়
জীবিত ব্যক্তি
ক্লাব আতলেতিকো রিভার প্লেতের ফুটবলার
ফিফা ১০০
ফিফা বিশ্বকাপ বিজয়ী খেলোয়াড়
১৯৭৪ ফিফা বিশ্বকাপের খেলোয়াড়
১৯৭৮ ফিফা বিশ্বকাপের খেলোয়াড়
১৯৮২ ফিফা বিশ্বকাপের খেলোয়াড়
আর্জেন্টিনার আন্তর্জাতিক ফুটবলার
ইতালীয় বংশোদ্ভূত আর্জেন্টিনীয় ব্যক্তি
আর্জেন্টিনীয় ফুটবল ম্যানেজার
আর্জেন্টিনীয় প্রথম বিভাগের খেলোয়াড়
অস্ট্রীয় ফুটবল বুন্দেসলিগার খেলোয়াড়
অস্ট্রিয়ায় প্রবাসী ফুটবলার
পাওলো রসি

পাওলো রসি (, ;; ২৩ সেপ্টেম্বর ১৯৫৬ – ৯ ডিসেম্বর ২০২০) একজন ইতালীয় পেশাদার ফুটবল খেলোয়াড় ছিলেন। ভক্তদের কাছে পাবলিতো এবং তোরেরো ডাকনামে পরিচিত রসি তার খেলোয়াড়ি জীবনের অধিকাংশ সময় ভিচেনৎসা এবং জুভেন্টাসের হয়ে একজন আক্রমণভাগের খেলোয়াড় হিসেবে খেলেছিলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছিলেন।

১৯৬১–৬২ মৌসুমে, ইতালীয় ফুটবল ক্লাব সান্তা লুসিয়ার যুব পর্যায়ের হয়ে খেলার মাধ্যমে মারাদোনা ফুটবল জগতে প্রবেশ করেছিলেন এবং পরবর্তীতে আম্ব্রোসিয়ানা, সান মিচেলে এবং জুভেন্টাসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৭৩–৭৪ মৌসুমে, ইতালীয় ফুটবল ক্লাব জুভেন্টাসের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; যদিও তিনি ইয়ুভেন্তুসের হয়ে একটিও লীগ ম্যাচে অংশগ্রহণ করেননি, তবে তিনি সেখানে ২ মৌসুম অতিবাহিত করেছিলেন। অতঃপর তিনি ধারে কোমোয় যোগদান করেছিলেন। কোমোয় মাত্র ১ মৌসুমে ৬টি ম্যাচে অংশগ্রহণ করার পর, তিনি ভিচেনৎসায় যোগদান করেছিলেন; যেখানে জিওভান বাত্তিস্তা ফাব্রির অধীনে তিনি ১৯৭৬–৭৭ সেরিয়ে বি শিরোপা জয়লাভ করেছিলেন। ভিচেনৎসার হয়ে ৩ মৌসুমে সকল প্রতিযোগিতায় ৯৪ ম্যাচে ৬০টি গোল করার পর, তিনি ধারে আরেক ইতালীয় ক্লাব পেরুজায় যোগদান করেছিলেন। পরবর্তীতে, তিনি জুভেন্টাস (দ্বিতীয়বারের মতো) এবং এসি মিলানের হয়ে খেলেছিলেন। ইয়ুভেন্তুসের হয়ে দ্বিতীয়বার খেলার সময় তিনি ২টি লীগ শিরোপা জয়লাভ করেছিলেন। সর্বশেষ ১৯৮৬–৮৭ মৌসুমে, তিনি এল্লাস ভেরোনায় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।

১৯৭৭ সালে, রসি ইতালির হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৪৮ ম্যাচে ২০টি গোল করেছিলেন। তিনি ইতালির হয়ে ৩টি ফিফা বিশ্বকাপ (১৯৭৮, ১৯৮২ এবং ১৯৮৬) অংশগ্রহণ করেছিলেন।

ব্যক্তিগতভাবে, রসি বেশ কিছু পুরস্কার জয়লাভ করেছিলেন, যার মধ্যে ১৯৮২ সালে বালোঁ দর এবং ১৯৭৮ সালে ফিফা বিশ্বকাপ সিলভার বল জয় অন্যতম। এছাড়াও তিনি ফিফার প্রতিষ্ঠার শতবর্ষ উপলক্ষে প্রকাশিত ফিফা ১০০ তালিকায় স্থান পেয়েছেন। দলগতভাবে, ঘরোয়া ফুটবলে, রসি সর্বমোট ৭টি শিরোপা জয়লাভ করেছেন, যার মধ্যে ১টি ভিচেনৎসার হয়ে এবং ৬টি ইয়ুভেন্তুসের হয়ে জয়লাভ করেছিলেন। অন্যদিকে আন্তর্জাতিক প্রতিযোগিতায়, সর্বমোট ১টি শিরোপা জয়লাভ করেছেন; যা হচ্ছে এনৎসো বেয়ারৎসতের অধীনে ১৯৮২ ফিফা বিশ্বকাপের শিরোপা জয়।

তথ্যসূত্র

বহিঃসংযোগ
  
 এফআইজিসি.আইটি-এর পাওলো রসি  

১৯৫৬-এ জন্ম
২০২০-এ মৃত্যু
ইতালির আন্তর্জাতিক ফুটবলার
ইতালীয় ফুটবলার
ফুটবল ফরোয়ার্ড
সেরিয়ে আ-এর খেলোয়াড়
সেরিয়ে বি-এর খেলোয়াড়
ইয়ুভেন্তুস ফুটবল ক্লাবের খেলোয়াড়
কমো ১৯০৭-এর খেলোয়াড়
ভিচেনৎসা ভির্তুসের খেলোয়াড়
পেরুজা কালচোর খেলোয়াড়
এসি মিলানের খেলোয়াড়
এল্লাস ভেরোনা ফুটবল ক্লাবের খেলোয়াড়
১৯৭৮ ফিফা বিশ্বকাপের খেলোয়াড়
১৯৮২ ফিফা বিশ্বকাপের খেলোয়াড়
১৯৮৬ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
বালোঁ দর বিজয়ী
ফিফা ১০০
ইউরোপীয় বর্ষসেরা ফুটবলার
ফুসফুসের ক্যান্সারে মৃত্যু
উয়েফা চ্যাম্পিয়নস লিগ বিজয়ী খেলোয়াড়
পুরুষ ফুটবল ফরোয়ার্ড
ইতালির অনূর্ধ্ব-২১ আন্তর্জাতিক ফুটবলার
এক্সটেনসিভ মার্কআপ ল্যাংগুয়েজ

এক্সটেনসিভ মার্কআপ ল্যাংগুয়েজ বা XML একটি সাধারণ ব্যবহার উপযোগী মার্কআপ ল্যাংগুয়েজ, যা দ্বারা বিভিন্ন ধরনের ডাটা বর্নণা করা যায়। মুলত, XML হলো ডাটা বর্ণনা করার একটি মাধ্যম।
এটি স্ট্যান্ডার্ড জেনারেল মার্কআপ ল্যাংগুয়েজের (SGML) সরল সাবসেট। XML এর মৌলিক ইউনিট হলো ক্যারেকটার। এই অক্ষর গুলো অবশ্যই ইউনির্ভাসাল ক্যারেকটার সেটের (UTF ) অন্তর্ভুক্ত হতে হবে। 
XML ফাইলে সকল তথ্য টেক্সট আকারে থাকে। আর টেক্সটের ফাঁকে থাকে মার্কআপ ল্যাংগুয়েজ, যা বিভিন্ন তথ্যগুলোকে আলাদা করে। এই মার্কআপ গুলোই XML ফাইলের ট্রি কাঠামো দান করে, যেখানে প্রতিটি নোডের এক বা একাধিক নিজস্ব বৈশিষ্ট্য থাকতে পারে।

XML ফাইল একটি ডাটাবেসের মত ডাটাকে সংরক্ষণ করে। XML-এর প্রধান কাজ হল বিভিন্ন সিস্টেমের মধ্যে তথ্য আদান প্রদানকে সহজ করা, বিশেষ করে যেসব সিস্টেম ইন্টারনেট দ্বারা সংযুক্ত।

XML ফাইলের একটা উদাহরণ এখানে দেয়া যেতে পারে।
         মোহন মিয়া
      12-12-1988
                  চানতলা
            বকুলগর
            বকুলগর
            কুমিল্লা
      
  
        জরিনা বিবি
      16-09-1992
                  মধুপুর
            সুখতলী
            সুখতলী
            দিনাজপুর
      
  
 

এখানে একটি শ্রেণী নোডের চাইল্ড হিসেবে আছে দুটি ছাত্র নোড। প্রতিটি ছাত্র নোডের আবার একাধিক চাইল্ড নোড আছে। যেমন, নাম একটি চাইল্ড নোড।

ছাত্র নোডের একটি অ্যাট্রিবিউট আছে: আইডি।

একটি ভ্যালিড XML ফাইলের বৈশিষ্ট্য হচ্ছে:
1। এর প্রতিটি ট্যাগ অবশ্যই একটি ক্লোজিং ট্যাগ দিয়ে শেষ হবে। ক্লোজিং ট্যাগের নাম হবে ওপেনিং ট্যাগের নামের আগে একটি "/" যোগ করে। যেমন,  ট্যাগটি  ট্যাগ দিয়ে শেষ হবে।

2। আর প্রতিটি অ্যাট্রিবিউট ডাবল কোটেশনে বন্ধ থাকতে হবে। যেমন: আইডি="1"।

3। এবং একাধিক নোড ওভারল্যাপ করতে পারবে না, হয় একটি নোড সম্পূর্ণ অন্য একটি নোডের অভ্যন্তরে থাকবে, অথবা সম্পূর্ণ বাইরে থাকবে। আংশিক ভেতরে ও আংশিক বাইরে থাকতে পারবে না।

তথ্যসূত্র 

মার্কআপ ভাষা
কারিগরি যোগাযোগ
অ্যাপ্লিকেশন লেয়ার প্রোটোকল
কম্পিউটার ফাইল ফরমেট
মার্কআপ ভাষা

মার্কআপ ল্যাংগুয়েজ এই শব্দ দুইটি বর্তমানে ওয়েব পেইজ তৈরি করার ভাষা HTML এর জন্য ব্যবহার করা হয়। এর দ্বারা HTML এর মূল নীতিমালা নির্ধারণ করা হয়। প্রকাশিত বিষয়ের অন্তরালে HTML এর লেখক এবং HTML প্রকাশক অর্থাৎ ইন্টারনেট ব্রাউজার এই "'মার্কআপ ল্যাংগুয়েজ"' অনুসরণ করে। Mark-Up Language এর বাংলা আভিধানিক অর্থ হচ্ছে অতিরিক্ত ভাষা। আমরা ওয়েব পেইজে যে সকল বিষয় বস্তু দেখে থাকি এর চেয়ে আনেক বেশি বিষয় HTML লেখা হয়। আর এই অতিরিক্ত লেখা বা ভাষা-ই হচ্ছে মার্কআপ ল্যাংগুয়েজ। মার্কআপ এ অতিরিক্ত তথ্য টেক্সটের কাঠামো বা উপস্থাপনাকে সংজ্ঞায়িত করে। মার্কআপ গুলো মূল টেক্সটের সাথে মিশে থাকে এবং ইন্টারনেট ব্রাউজার-এ তা প্রদর্শিত হয় না। মার্কআপ ল্যাংগুয়েজের সবচেয়ে ভাল উদাহরণ হল হাইপার টেক্সট মার্কআপ ল্যাংগুয়েজ। ঐতিহাসিক ভাবে, হাতে লেখা পুস্তক প্রকাশনা-র সময় কালে মার্কআপ শব্দটি ব্যবহার হত লেখক ও সম্পাদকের সাথে সমন্নয় সাধনের জন্য।

প্রোগ্রামিং ভাষা
মার্কআপ ভাষা
রৌপ ভাষা
মার্কিন উদ্ভাবন
এডিনবরা ফেস্টিভাল

এডিনবরা ইন্টারন্যাশনাল ফেস্টিভ্যাল হচ্ছে স্কটল্যান্ডের এডিনবরায় অনুষ্ঠিত একটি আন্তর্জাতিক সাংস্কৃতিক উৎসব। এই উৎসব ১৯৪৭ সাল থেকে শুরু হয়েছিল। সাধারণত প্রতি বৎসর মধ্য আগস্টের তিন সপ্তাহ জুড়ে এই উৎসব অনুষ্ঠিত হয়। উৎসবের সাধারণ পরিচালকের আমন্ত্রণে সারা পৃথিবী থেকে অপেরা, নাটক, সঙ্গীত (মূলত: উচ্চাঙ্গ সঙ্গীত) এবং নৃত্য শিল্পীরা তাদের অনুষ্ঠান প্রদর্শন করেন।

আরও দেখুন 
Miller, E., The Edinburgh International Festival, 1947 - 1996, Scolar Press, Aldershot, 1996
Bruce, G., Festival in the North: Story of the Edinburgh International Festival of the Arts, Hale, 1975

বহিঃসংযোগ 

 দাপ্তরিক ওয়েবসাইট
 এডিনবরা ফেস্টিভাল গাইড
 দ্য স্কটস্ম্যান
 EdinburghGuide.com
 ফেস্ট ম্যাগাজিন, এডিনবরা ফেস্টিভাল বিষয়ক ম্যাগাজিন
 থ্রী উইক্‌স  এডিনবরা ফেস্টিভাল গাইড

স্কটল্যান্ডের সংস্কৃতি

hu:Edinburgh-i Fesztivál
রয়াল ফেস্টিভাল হল

রয়েল ফেস্টিভ্যাল হল হচ্ছে ইংল্যান্ডের লন্ডন শহরে টেমস্ নদীর দক্ষিণ তীরে অবস্থিত একটি হল। এখানে মূলত: কনসার্ট, অপেরা সহ বিভিন্ন ধরনের কনফারেন্স অনুষ্ঠিত হয়। হলটি ৩ মে, ১৯৫১ সালে উদ্বোধন করা হ্য়। এটি লন্ডনের একটি গ্রেড-১ লিস্টিং বিল্ডিং। বর্তমানে লন্ডনের আর্ট কাউন্সিলের দ্বায়িত্বে সাউথ ব্যাংক সেন্টার এটি পরিচালিত হচ্ছে।

বহিঃসংযোগ 
 Southbank Centre website (Bookings for RFH, Queen Elizabeth Hall, Purcell Room and The Hayward)
 Fluid Structures (Engineers for the new entrance canopies)
 Allies and Morrison website (Architects of 2003-7 upgrades)
 The Guardian of 13 October 1949 on the laying of the foundation stone
 http://www.flickr.com/groups/southbankcentre/ (A Flickr group dedicated to pictures of the Southbank Centre)

লন্ডনের ভবন ও স্থাপনা
মন্টেরি পপ উৎসব

মন্টেরী পপ ফেস্টিভ্যাল বা মন্টেরী ইন্টারন্যাশনাল পপ মিউজিক ফেস্টিভ্যাল অনুষ্ঠিত হয়েছিল জুন ১৬-১৮, ১৯৬৭ সালে মন্টেরী, ক্যালিফোর্নিয়ার মন্টেরী কাউন্টি ফেয়ার গ্রাউন্ডে। এই ফেস্টিভ্যালের উদ্যোক্তা ছিলেন প্রযোজক লোউ এডলার, জন ফিলিপ, এলান প্যারিসার এবং পাবলিসিস্ট ডেরেক টেইলর। দ্য বীটল্‌স এবং দি বীচ বয়েজ দল দুটি এই ফেস্টিভ্যাল বোর্ডের সদস্য ছিল।

এই ফেস্টিভ্যালে যারা সঙ্গীত পরিবেশন করেছিলেন তাদের মধ্যে একমাত্র পণ্ডিত রবি শংকর ছাড়া আর কোন শিল্পী সম্মানী নেননি। পণ্ডিত রবি শংকর তিন হাজার ডলার সম্মানী নিয়েছিলেন। অনুষ্ঠান হতে প্রাপ্ত সমুদয় অর্থ কল্যাণমূলক কাজে দান করা হয়েছিল। প্রায় দুই লক্ষ দর্শক শ্রোতা এই উৎসবে যোগ দিয়েছিলেন। মনে করা হয় যে সঙ্গীতের ইতিহাসে সবচেয়ে জনপ্রিয় উৎসব।

মার্কিন যুক্তরাষ্ট্র
হিপি আন্দোলন
ক্যালিফোর্নিয়ার সংস্কৃতি
মার্কিন যুক্তরাষ্ট্রের পপ সঙ্গীত উৎসব
মার্কিন যুক্তরাষ্ট্রের রক উৎসব
ম্যাডিসন স্কোয়ার গার্ডেন

মেডিসন স্কোয়ার গার্ডেন দি গার্ডেন নামে পরিচিত এটি হচ্ছে নিউ ইয়র্ক শহরের একটি বিখ্যাত ক্রীড়াকেন্দ্র। এর কিছু মূল তথ্য নিচে দেয়া হলো-

 অবস্থান : ৪ পেনসিলভ্যানিয়া প্লাজা, নিউ ইয়র্ক সিটি, নিউ ইয়র্ক ১০০০১
 উদ্বোধন : ১৯৬৮ সাল
 মালিক ও অপারেটর : কেবলভিশন (মেডিসন স্কোয়ার গার্ডেন নেটওয়ার্ক)
 নির্মাণ ব্যয় : ১২৩ মিলিয়ন মার্কিন ডলার
 স্থপতি : চার্লস লাকম্যান এসোসিয়েটস ও এলারবী বেকেট
 ফ্র্যাঞ্চাইজ ভাড়াটে :
 নিউ ইয়র্ক নিকস্ ( এন.বি.এ)
 নিউ ইয়র্ক লিবার্টি (ডব্লিউ.এন.বি.এ)
 নিউ ইয়র্ক রেঞ্জার্স (এন.এইচ.এল)
 নিউ ইয়র্ক এক্সপানশান ( এন.এল.এল)

তথ্য উৎস: 

নিউইয়র্ক
ডাব্লিউডাব্লিউই
প্ল্যাংকের দৈর্ঘ্য

প্ল্যাংকের দৈর্ঘ্য হলো প্ল্যাংক একক নামক একক ব্যবস্থায় ব্যবহৃত দৈর্ঘ্যের একক। একে  দ্বারা সূচিত করা হয়ে থাকে। প্ল্যাংকের দৈর্ঘ্যকে সহজাত একক বলা হয়ে থাকে, কারণ একে তিনটা মৌলিক ভৌত এককের মাধ্যমে প্রকাশ করা যায়: আলোর দ্রুতি, প্ল্যাংকের ধ্রুবক এবং মহাকর্ষ ধ্রুবক।

স্থান-কাল'কে একটা বিস্তীর্ণ চাদর হিসাবে কল্পনা করলে দূর থেকে এটাকে খুবই মসৃণ এবং স্থির মনে হবে। ক্রমান্বয়ে পরিবর্ধিত করলে এর মধ্যে বেশি বেশি বন্ধুরতা পরিলক্ষিত হবে। যদি এই পরিবর্ধন এমন হয় যে, স্থান-কাল চাদরে প্ল্যাংকের দৈর্ঘ্যের সমান ছোট পরিসরও স্পষ্ট হয়ে ওঠে, তাহলে স্থান-কাল চাদরে আমরা বিপুল বিশৃঙ্খলা দেখতে পাব, সঠিকভাবে বললে এটা আসলে কোয়ান্টাম অস্থিরতা যা হাইজেনবার্গের অনিশ্চয়তা নীতির ফলশ্রুতি। প্ল্যাংকের দৈর্ঘ্য হলো এমন ক্ষুদ্রতম দৈর্ঘ্য যার নিচে সাধারণ আপেক্ষিকতা তত্ত্ব এবং কোয়ান্টাম তত্ত্বের মধ্য দ্বন্দ্ব স্পষ্ট হয়ে ওঠে। অর্থাৎ এর চেয়ে ক্ষুদ্রতর পরিসরে সংঘটিত ঘটনাবলী ব্যাখ্যা করতে হলে মহাকর্ষের একটি পূর্ণাঙ্গ কোয়ান্টায়িত তত্ত্ব দরকার যা আজো উদ্ভাবিত হয়নি।

মান 
গাণিতিকভাবে, প্ল্যাংকের দৈর্ঘ্য হল
 মিটার

যেখানে:
  হল ডিরাকের ধ্রুবক, প্ল্যাংকের ধ্রুবক কে ২π দিয়ে ভাগ করে এর মান পাওয়া যায় ;
 G হল মহাকর্ষ ধ্রুবক;
 c হল শূন্য স্থানে আলোর দ্রুতি

বন্ধনীর মধ্যের সংখ্যাদুটি হল এই মানটির শেষ দুই অঙ্কের অনিশ্চয়তা (আদর্শ বিচ্যুতি) ।এসআই এককে, প্ল্যাংকের দৈর্ঘ্য প্রায় ১.৬ × ১০−৩৫ মিটারের সমান। দৃশ্যমান মহাবিশ্বের অনুমিত ব্যাসার্ধ (৭.৪ × ১০২৬ মি বা ৭৮ বিলিয়ন আলোকবর্ষ) হচ্ছে ৪.৬ × ১০৬১ প্ল্যাংকের দৈর্ঘ্য এর সমান।

তাৎপর্য 
স্ট্রিং তত্ত্বে একটি সাধারণ স্ট্রিং এর দৈর্ঘ্য প্ল্যাংকের দৈর্ঘ্যের সমান বিবেচনা করা হয়। সাধারণভাবে এত ক্ষুদ্র পরিসরকে বিবেচনা করার প্রয়োজন না হলেও, কৃষ্ণবিবরের কেন্দ্রে সংঘটিত ঘটনাবলী এবং বৃহৎ বিস্ফোরণের সময় মহাবিশ্বের প্রকৃতি জানতে হলে প্ল্যাংকের দৈর্ঘ্যের পরিসরে হিসাব-নিকাশ করার প্রয়োজন পড়ে।

আরও দেখুন 
 প্ল্যাংক একক

বহিঃসংযোগ 
 জন বেজ, "পদার্থবিজ্ঞানে দৈর্ঘ্যের মাত্রা: প্ল্যাংকের দৈর্ঘ্য"
 জন বেজ, "উচ্চতর মাত্রার বীজগণিত এবং প্ল্যাংক-মাত্রায় পদার্থবিজ্ঞান: প্ল্যাংকের দৈর্ঘ্য"

কোয়ান্টাম বলবিজ্ঞান
দৈর্ঘ্যের একক

de:Planck-Einheiten#Definitionen
জোয়েল শের্ক

জোয়েল শের্ক  (; ২৭ মে ১৯৪৬ – ১৬ মে ১৯৮০) একজন ফরাসি তাত্ত্বিক পদার্থবিদ ছিলেন যিনি স্ট্রিং থিওরি এবং সুপারগ্রাভিটি নিয়ে গবেষণা করেছিলেন। 

তিনি জন শোয়ার্জের সাথে একোল নরমাল সুপেরিয়োরে কাজ করার সময় দেখেন যে, স্ট্রিং তত্ত্ব যেসব রহস্যময় বার্তাবাহী কণিকার অস্তিত্ব ঘোষণা করে। যাদেরকে বিজ্ঞানীরা অবাঞ্ছিত এবং স্ট্রিং তত্ত্বের ত্রুটি হিসাবে বিবেচনা করেছিলেন। সেগুলি আসলে মহাকর্ষের সাথে সংশ্লিষ্ট মৌল কণা গ্রাভিটনের অনুরূপ। এভাবে ১৯৭৪ সালে তারা আবিষ্কার করেন যে, ফোটন (তাড়িৎ-চৌম্বক বলের কণা), দুর্বল গজ বোসন (দুর্বল নিউক্লীয় বলের কণা), গ্লুয়ন (সবল নিউক্লীয় বলের কণা) এবং গ্রাভিটন (মহাকর্ষ বলের কণা); অর্থাৎ যাবতীয় বলকণা তথা বলসমূহকে স্ট্রিং তত্ত্ব ব্যাখ্যা করতে পারে। অর্থাৎ এটিই সেই বহুল প্রত্যাশিত কোয়ান্টায়িত মহাকর্ষ তত্ত্ব।

১৯৭৯ সালে স্ত্রীর সাথে বিবাহবিচ্ছেদ হলে শের্ক আত্মহত্যা করেন।

একোল নরমাল সুপেরিয়োর-এর উচচ-শক্তি তত্ত্বের পাঠাগার লাবোরাতোয়ার দ্য ফিজিক তেওরিক তার নামে উৎসর্গীকৃত।

তথ্যসূত্র 

ফরাসি পদার্থবিজ্ঞানী
১৯৭৯-এ মৃত্যু
১৯৪৬-এ জন্ম
১৯৮০-এ মৃত্যু
১৯৮০-এ আত্মহত্যা
নাদিম আসলাম

নাদিম আসলাম একজন ব্রিটিশ ঔপন্যাসিক। তিনি পাকিস্তানি বংশোদ্ভূত। তার শ্রেষ্ঠ উপন্যাস ম্যাপ্‌স ফর লস্ট লাভার্স ২০০৪ সালে প্রকাশিত হয়, এবং সমালোচকদের দ্বারা বহুল প্রশংসিত হয়।

ইংল্যান্ডের উত্তরাঞ্চলে একটি পাকিস্তানি অভিবাসী সমাজকে ঘিরে এই বইয়ের কাহিনী। বইটি লিখতে আসলামের এক দশকের অধিক সময় লেগেছিল।

গ্রন্থপঞ্জি
 মৌসুম অব দ্যা রেইনবার্ডস (১৯৯৩)
 ম্যাপস ফর লস্ট লাভারস (২০০৪)
 দ্যা ওয়াস্টেড ভিজিল (২০০৮)
 লেইলা ইন দ্যা ওয়াল্ডারনেস (ছোট গল্প) ২০১০ সালে প্রকাশিত
 দ্যা ব্লাইন্ড ম্যানস গার্ডেন (২০১৩)

পুরস্কার
 মৌসুম অব দ্যা রেইনবার্ডস এর জন্য 
বিট্টি ট্রাস্ক এ্যাওয়ার্ড - ১৯৯৪
 দ্যা অথোরস ক্লাব ফার্স্ট নবেল এ্যাওয়ার্ড - ১৯৯৩
 দ্যা মেইন অন সানডে/জন লিউলেন রাইন প্রাইজ (বাছাই) - ১৯৯৪
 কস্টা বুক এ্যাওয়ার্ড (বাছাই) - ১৯৯৪
 ম্যাপস ফর লস্ট লাভার এর জন্য
 দ্যা ইনকোর এ্যাওয়ার্ড - ২০০৫
 দ্যা ক্রিয়ামা প্যাসিফিক রিম বুক প্রাইক - ২০০৫
 ব্রিটিশ বুক এ্যাওয়ার্ডস ডেসিবল রাইটার অব দ্যা ইয়ার (বাছাই) - ২০০৬
 ইন্টারন্যাশনাল আইএমপ্যাক ডাবলিন লিটারেসি এ্যাওয়ার্ড - (বাছাই) - ২০০৬
দ্যা ব্লাইন্ড ম্যানস গার্ডেন
ডিএসসি প্রাইজ ফর সাউথ এশিয়ান লিটারেচার (বাছাই) - ২০১৪
এনিথিং এলস এর জন্য
২০১৪ উইন্ডহাম-ক্যাম্পবেল লিটারেচার প্রাইজ (গল্প), বিশ্বের বৃহত্তম মূল্যবান পুরস্কার মার্কিন ডালার $১৫০,০০০।

তথ্যসূত্র 

ব্রিটিশ ঔপন্যাসিক
২০শ শতাব্দীর ব্রিটিশ ঔপন্যাসিক
যুক্তরাজ্যের নাগরিকীকৃত নাগরিক
১৯৬৬-এ জন্ম
জীবিত ব্যক্তি
২১শ শতাব্দীর ব্রিটিশ ঔপন্যাসিক
ব্রিটিশ পুরুষ ঔপন্যাসিক
২০শ শতাব্দীর ব্রিটিশ লেখক
পাকিস্তানি বংশোদ্ভূত ব্রিটিশ লেখক
টিমোথি মো

টিমোথি মো (Timothy Mo)(জন্ম ডিসেম্বর ৩০, [[১৯৫০]], হংকং) একজন চীনা বংশোদ্ভূত ব্রিটিশ ঔপন্যাসিক। মো অক্সফোর্ড বিশ্ববিদ্যালয়ে পড়াশোনা করেন। ঔপনেবিশকতাবাদ ও তার ফলশ্রুতি মো'র সাহিত্যকর্মের একটি গুরুত্বপূর্ণ বিষয়বস্তু। তার শ্রেষ্ঠ উপন্যাসের মধ্যে রয়েছে সাওয়ার সুইট, এন ইন্সুলার পজেশান, দ্য রিডান্ডেন্সি অফ কারেজ, এবং রেনেগেড অর হ্যালো২। প্রথমোক্ত তিনটি বই বুকার পুরস্কারের জন্যে মনোনীত হয়।

তথ্যসূত্র

ব্রিটিশ ঔপন্যাসিক
২০শ শতাব্দীর ব্রিটিশ ঔপন্যাসিক
১৯৫০-এ জন্ম
জীবিত ব্যক্তি
২১শ শতাব্দীর ব্রিটিশ ঔপন্যাসিক
ব্রিটিশ পুরুষ ঔপন্যাসিক
ওয়ালেস স্টেগ্‌নার

ওয়ালেস স্টেগ্‌নার (ইংরেজিঃ Wallace Stegner) (ফেব্রুয়ারি ১৮, ১৯০৯ — এপ্রিল ১৩, ১৯৯৩) একজন বিখ্যাত মার্কিন ঔপন্যাসিক, প্রায়ই "পশ্চিমী লেখকদের ডিন" বলা হয়।  তার সাহিত্যে তিনি মার্কিন যুক্তরাষ্ট্রের পশ্চিমা অংগরাজ্যগুলোর সমাজ ও ইতিহাস পর্যালোচনা করেছেন। এবিধায় উচ্চ মার্গের ওয়েস্টার্ন সাহিত্যের একজন কর্নধার হিসেবে তাকে বিবেচনা করা হয়। তার শ্রেষ্ঠ উপন্যাস এঙ্গেল অফ রিপোজ ১৯৭২-এ পুলিটজার পুরস্কার  ও ১৯৭৭-এ ন্যাশনাল বুক অ্যাওয়ার্ড জয় করে।

তথ্যসূত্র 

মার্কিন ঔপন্যাসিক
১৯০৯-এ জন্ম
১৯৯৩-এ মৃত্যু
মার্কিন পরিবেশবাদী
২০শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
হার্ভার্ড বিশ্ববিদ্যালয়ের শিক্ষক
কথাসাহিত্যে পুলিৎজার পুরস্কার বিজয়ী
আইওয়া বিশ্ববিদ্যালয়ের প্রাক্তন শিক্ষার্থী
উইসকনসিন-ম্যাডিসন বিশ্ববিদ্যালয়ের শিক্ষক
২০শ শতাব্দীর মার্কিন ইতিহাসবিদ
ক্যালিফোর্নিয়ার সমাজকর্মী
২০শ শতাব্দীর মার্কিন পুরুষ লেখক
আমেরিকান অ্যাকাডেমি অব আর্টস অ্যান্ড লেটার্সের সদস্য
কাব্য বিশ্বনাথন

কাব্য বিশ্বনাথন (Kaavya Viswanathan) (জন্ম জানুয়ারি ১৬, ১৯৮৭) একজন বিতর্কিত, নবীন, ভারতীয় বংশোদ্ভূত মার্কিন সাহিত্যিক। তিনি ভারতীয় বংশোদ্ভূত এবং হার্ভার্ড বিশ্ববিদ্যালয়ে অধ্যয়নরত। ২০০৬ সালে তার প্রথম উপন্যাস হাঊ ওপাল মেহতা গট কিস্ট, গট ওয়াইল্ড এন্ড গট আ লাইফ প্রকাশিত হয় এবং বিপুল বিতর্কের সম্মুখীন হয়। বিশ্বনাথনের বিরুদ্ধে অন্যের লেখা চুরির অভিযোগ আনা হয়, বিশেষত মেগান ম্যাক্ক্যাফার্টি নামক আরেক লেখকের বই থেকে। পরিশেষে বিশ্বনাথনের প্রকাশক লিট্‌ল, ব্রাঊন বইটির সমস্ত কপি বাজার থেকে উঠিয়ে নিতে বাধ্য হয়।

তথ্যসূত্র 

১৯৮৭-এ জন্ম
জীবিত ব্যক্তি
মার্কিন সাহিত্যিক
জন ডান্স স্কোটাস

জন ডান্স স্কোটাস () (আনু. ১২৬৬ – ৮ই নভেম্বর, ১৩০৮) ছিলেন একজন ধর্মবেত্তা, দার্শনিক ও যুক্তিবিদ। কারও কারও মতে, তার সময়েই অক্সফোর্ডে ধর্মদর্শন থেকে দর্শন ও বিজ্ঞান কী ভাবে আলাদা, তার অনুপুঙ্খ গবেষণা শুরু হয়। স্কোটাস এর ক্যাথলিক এবং ধর্ম নিরপেক্ষ চিন্তা উভয় এর উপর প্রভাব রয়েছে। যে তত্ব গুলির জন্য তিনি বিখ্যাত তার মধ্যে অন্যতম হচ্ছে “বেদনা”

তথ্যসূত্র 

যুক্তিবিদ
স্কটীয় দার্শনিক
১২৬৬-এ জন্ম
১৩০৮-এ মৃত্যু
১৪শ শতাব্দীর দার্শনিক
১২৬০-এর দশকে জন্ম
অক্সফোর্ড বিশ্ববিদ্যালয়ের প্রাক্তন শিক্ষার্থী
১৩শ শতাব্দীর লাতিন লেখক
১৩শ শতাব্দীর দার্শনিক
ভাষার দার্শনিক
রোমান ক্যাথলিক দার্শনিক
স্কলাস্টিক দার্শনিক
স্কটীয় পণ্ডিত ও শিক্ষায়তনিক
নাস্তিকতার সমালোচক
অকহামের উইলিয়াম

অকহামের উইলিয়াম (আনু. ১২৮৫-১৩৪৯) মধ্যযুগীয় ইংরেজ স্কলাস্টিক দার্শনিক, ফ্রান্সিসকান পুরোহিত, । তিনি ইংল্যান্ডের সারি-র অকহাম গ্রামে জন্ম নেন। অকহাম নামেই তিনি বেশি পরিচিত।
অকহাম ও জন ডান্স স্কোটাস-কে মধ্যযুগের দুই সেরা অধিবিদ (metaphysicist) হিসেবে গণ্য করা হয়।

ইংরেজ দার্শনিক
মধ্যযুগীয় দার্শনিক
১২৮৫-এ জন্ম
১৩৪৯-এ মৃত্যু
১২৮৭-এ জন্ম
১৩৪৭-এ মৃত্যু
১৪শ শতাব্দীর দার্শনিক
অক্সফোর্ড বিশ্ববিদ্যালয়ের প্রাক্তন শিক্ষার্থী
ভাষার দার্শনিক
রোমান ক্যাথলিক দার্শনিক
স্কলাস্টিক দার্শনিক
অ্যাঙ্গলিকান সাধু
জঁ ব্যুরিদাঁ

জঁ ব্যুরিদাঁ () (১৩০০ - ১৩৫৮) একজন ফরাসি পুরোহিত ছিলেন। কোপার্নিকীয় বিপ্লবের পেছনে তার আবদান আছে বলে ধারণা করা হয়। তিনি মধ্যযুগের শেষ পর্যায়ের প্রভাবশালী দার্শনিক ছিলেন।

পাদটীকা 

১৩০০-এ জন্ম
১৩৫৮-এ মৃত্যু
ফরাসি দার্শনিক
মধ্যযুগীয় দার্শনিক
মধ্যযুগীয় পদার্থবিদ
১২৯৫-এ জন্ম
১৩৬১-এ মৃত্যু
প্রাকৃতিক দার্শনিক
স্কলাস্টিক দার্শনিক
রোমান ক্যাথলিক দার্শনিক
অ্যাসেম্বলি ভাষা

কম্পিউটার প্রোগ্রামিং- এ, অ্যাসেম্বলি ভাষা (বিকল্পভাবে অ্যাসেম্বলার ভাষা  বা সিম্বলিক মেশিন কোড), প্রায়শই কেবল অ্যাসেম্বলি হিসাবে উল্লেখ করা হয় এবং সাধারণত এএসএম হিসাবে সংক্ষেপে বলা হয়, এটি যে কোনও নিম্ন-স্তরের প্রোগ্রামিং ভাষা। ভাষার নির্দেশাবলী এবং কম্পিউটার স্থাপত্যের মেশিন কোড নির্দেশাবলীর মধ্যে একটি খুব শক্তিশালী যোগাযোগ রয়েছে। অ্যাসেম্বলি ভাষায় সাধারণত প্রতি মেশিনের নির্দেশে একটি বিবৃতি থাকে (1:1), তবে ধ্রুবক, মন্তব্য, অ্যাসেম্বলার নির্দেশিকা, প্রতীকী লেবেল, যেমন, মেমরি অবস্থান, রেজিস্টার এবং ম্যাক্রো  সাধারণত সমর্থন করে থাকে।

কোন অ্যাসেম্বলি ভাষা বলতে একটি নির্দিষ্ট কম্পিউটার আর্কিটেকচারে ব্যবহৃত মেশিন ভাষার মনুষ্যপাঠ্য রূপকে বোঝায়। মেশিন ভাষায় প্রোগ্রাম লেখা খুবই কঠিন, তাই অ্যাসেম্বলি ভাষা তৈরি করা হয়েছে। অ্যাসেম্বলার দিয়ে এই অ্যাসেম্বলি ভাষাকে মেশিন ভাষায় রূপান্তর করা হয়।

অ্যাসেম্বলার হল একটি কম্পিউটার প্রোগ্রাম যা অ্যাসেম্বলি ভাষাকে অবজেক্ট কোডে রূপান্তরিত করে।

তথ্যসূত্র 

 
প্রোগ্রামিং ভাষা
গ্রথিত ব্যবস্থা
ডুয়াল ইনলাইন মেমোরি মডিউল

ডুয়াল ইনলাইন মেমোরি মডিউল (dual in-line memory module), সংক্ষেপে ডিম (DIMM), অনেকগুলো র‌্যাম চিপের সমষ্টি। এই মডিউলগুলো কম্পিউটারে প্রিন্টেড সার্কিট বোর্ডে বসানো হয়। ডুয়াল ইনলাইন মেমোরি মডিউল বর্তমানে সবচেয়ে বেশি ব্যবহৃত মেমোরি মডিউল হিসেবে সিম বা সিঙ্গল ইনলাইন মেমোরি মডিউলের স্থলাভিষিক্ত হচ্ছে।

রূপভেদ
ডিম স্লটের রূপভেদ ডিডিআর, ডিডিআরটু, ডিডিআরথ্রি ও ডিডিআরফোর র‍্যামে ব্যবহৃত হয়।

ডিমের কয়েকটি সাধারণ রূপ হল:

কম্পিউটার স্মৃতি
ট্রাইসাইকেল থিয়েটার

ট্রাইসাইকেল থিয়েটার লন্ডনের উত্তরে কিল্‌বার্ন অঞ্চলে অবস্থিত একটি নাট্যমঞ্চ তথা সিনেমা ঘর। রাজনীতি সচেতন বিবিধ নাটক উপস্থাপন করে ট্রাইসাইকেল সুনাম অর্জন করেছে। এ ছাড়াও মঞ্চটিতে সফল কমেডি নাটকও উপস্থাপন করা হয়েছে - যেমন ২০০৬ সালে ফ্যাবিউলেশান এবং দ্য থার্টি নাইন স্টেপ্‌স। সিনেমা ঘরটিতে সাধারণত আর্টহাউস চলচ্চিত্র বা বিদেশী চলচ্চিত্র প্রদর্শিত হয়ে থাকে।

বহিঃসংযোগ 
ট্রাইসাইকেল থিয়েটারের ওয়েবসাইট 

লন্ডন